༈ ཆོས་ཀྱི་རྒྱལ་པོ་འཕགས་པ་ལ་བསྟོད་པ། ན་མོ་གུ་ རུ། རྒྱལ་བ་ཀུན་གྱི་ ཡེ་ཤེས་འཇམ་ པའི་
-25-

བརྩེ་ཆེན་འོད་སྣང་ལས། གློ་བོ་མཁན་ཆེན་བཀའ་འབུམ། ༼ཀ
དབྱངས། །བློ་ གྲོས་ མཆོག་ མངའ་ བསྟན་པའི་རྒྱལ་མཚན་འཛིན། །དཔལ་ལྡན་ཕྲིན་ལས་
བཟང་པོས་འགྲོ་བ་སྐྱོང༌། །ཆོས་ཀྱི་རྒྱལ་པོའི་ཞབས་ལ་ཕྱག་འཚལ་ལོ། །སངས་རྒྱས་བྱེ་བ་
ཕྲག་བརྒྱའི་རྣམ་འཕྲུལ་གྱི། །ཚད་མེད་ཡོན་ཏན་མང་པོའི་མཛོད་བཟུང་ནས། །རབ་འབྱམས་
གདུལ་བྱའི་དོན་ལ་དབང་འབྱོར་བའི། །ཀུན་ཏུ་བཟང་པོའི་ངོ་མཚར་སྟོན་ལ་འདུད། །སྟོབས་
དང་མི་འཇིགས་གཟུངས་ཀྱི་སྒོ་རྣམས་དང༌། །ཆོས་ཀྱི་ཕྲིན་ལས་བྱུང་བའི་ཆར་རྒྱུན་གྱིས། །
ཕན་བདེའི་ལོ་ཏོག་རབ་ཏུ་རྒྱས་མཛད་པའི། །སྐྱེ་རྒུ་ཀུན་གྱི་ཉེར་འཚོ་ཁྱོད་ལ་འདུད། །སྐྱོན་
མེད་འོད་གསལ་དག་པའི་སྣང་བ་ལ། །བླ་མ་མཆོག་གིས་རྒྱལ་བར་ལུང༌བསྟན༌ཤིང༌། །
དཔལ་ གྱི་ རི་ རྩེཪ་ འཕགས་ པ་ ཀླུ་ སྒྲུབ་གཟིགས། །རིགས་ཚོགས་ཆོས་ཀྱི་སྒྲོན་མེ་སྟོན་ལ་
འདུད། །རང་བྱོན་འཕགས་པའི་ཞལ་གཟིགས་བསྟོད་པ་མཛད། །མངོན་པར་ཤེས་དང་རྫུ་
འཕྲུལ་སྣ་ཚོགས་ཀྱིས། །འཛམ་གླིང་འཁོར་ལོ་བསྒྱུར་བའི་གཙུག་རྒྱན་མཆོག །བླ་ཆེན་འཕགས་
པའི་ཞབས་ལ་ཕྱག་འཚལ་ལོ། །འཇམ་པའི་དབྱངས་ལ་ཁྱོད་ཀྱི་སྐུར་བསྟན་ཞིང༌། །གསུང་གི་
དབང་ཕྱུག་གངྒཱའི་གསུང་དབྱངས་འཛིན། །ཉིད་ཐུགས་འཇམ་པའི་རྡོ་རྗེའི་ངང་གྱུར་པ། །
མཁྱེན་རབ་ཀུན་གྱི་དབང་ཕྱུག་ལ་ཕྱག་འཚལ། །ཡོན་ཏན་རྒྱ་མཚོ་ཆེ་ལས་ཆུ་ཐིགས་ཙམ། །
དད་པའི་ཡིད་ཀྱིས་རྣམ་པར་སྤེལ་བགྱིས་པས། །འཇམ་དབྱངས་བླ་མས་བདག་སོགས་འགྲོ་
བ་ཀུན། །འཆི་མེད་ཐར་པའི་ལམ་དུ་འགོད་པར་ཤོག །ཅེས་བླ་མ་དམ་པ་ཆོས་ཀྱི་རྒྱལ་པོ་ལ་
བསྟོད་པ་འདི། རྒྱལ་ཚ་འཇམ་དབྱངས་རིན་ཆེན་རྒྱལ་མཚན་གྱིས་བསྐུལ་ཏེ་དགེ་སློང་བསོད་
ནམས་ལྷུན་གྲུབ་ལེགས་པའི་འབྱུང་གནས་རྒྱལ་མཚན་དཔལ་བཟང་པོས། ཕག་ལོ་ཟླ་བ་
གསུམ་པའི་ཚེས་གཅིག་ལ་བསམ་འགྲུབ་གླིང་གི་དགོན་པར་བྲིས་པའོ། །མངྒ་ལཾ།། །།
-26-

བསྟོད་ཚོགས་ཀྱི་སྐོར་སོགས་བཞུགས།